
62 DR 30.10.2012 

 
Bila kita berjumpa dengan pegawai-pegawai, kebanyakan mereka kawan-kawan 

yang batch satu universiti dengan saya yang sekarang menjaga KEDA Ini. Isunya adalah 
isu peruntukan yang tidak membolehkan projek itu lasting. Jadi sayang, ianya bermula 
dengan perancangan yang cukup baik, dedikasi pegawai yang begitu tinggi. Sekarang 
kerana hambatan bajet atau biaya itu menyebabkan keadaan yang dibayangkan tadi oleh 
Yang Berhormat Kuala Kedah. Terima kasih Yang Berhormat Kuala Kedah.   

Tuan Haji Ahmad Kasim [Kuala Kedah]: Terima kasih Yang Berhormat 
Machang. Saya mohon supaya ucapan Yang Berhormat Machang itu dimasukkan dalam 
ucapan saya supaya boleh dijawab oleh Menteri. Akan tetapi Yang Berhormat Timbalan 
Menteri KEDA ini sudah hilang fokus dalam melaksanakan tanggungjawab. Semua dia 
hendak buat. Jalan dia hendak buat, rumah dia hendak buat, projek pertanian dia hendak 
buat, projek usahawan kecil dia hendak buat seolah-olah macam KEDA ini seluruh 
kementerian berada di bawah KEDA. Semua dia hendak buat sehingga hilang fokus.  
Kemiskinan dia hendak atasi. Jadi memang tidak cukuplah peruntukan yang terlalu sedikit 
dan hilang fokus.   

Jadi kalau boleh Yang Berhormat Menteri supaya pihak kementerian align balik, 
buat satu anjakan supaya KEDA ini fokus hanya kepada membasmi kemiskinan. Tidak 
fokus kepada perkara-perkara, projek-projek pembangunan yang besar-besar dan 
sebagainya. Ini di antara perkara. Saya dapati bahawa hasil daripada selepas daripada 
2008 ini, KEDA ini dijadikan sebagai sebuah agensi Kerajaan Persekutuan untuk membantu 
semua agensi-agensi di bawah Kerajaan Persekutuan sehinggalah elaun JKKKP juga 
dibayar melalui KEDA. Sekiranya peruntukan itu diambil dari KEDA, maka akan rugilah 
peruntukan pembangunan untuk sebahagian daripada masyarakat yang terpinggir yang 
sepatutnya diberi tumpuan oleh KEDA. Oleh sebab itu apa fungsi Jabatan Pembangunan 
Persekutuan yang diwujudkan? Sepatutnya elaun JKKKP ini disalurkan melalui Jabatan 
Pembangunan Persekutuan.   

Jadi Tuan Pengerusi saya rasa isu KEDA ini seharusnya diberi perhatian yang 
lebih serius berdasarkan kepada pandangan Laporan Audit yang menyatakan bahawa soal 
tata kelola KEDA yang jauh lemah dan sangat daif supaya dibaiki. Saya harap pihak 
kementerian memberikan perhatian dan memberikan peruntukan yang sewajarnya kepada 
KEDA untuk melaksanakan tanggungjawab. Terima kasih Tuan Pengerusi.   

Tuan Pengerusi [Datuk Ronald Kiandee]: Yang Berhormat, sudah 25 orang 
berucap. Cukuplah. Selepas ini ada kementerian lain. Saya panggil Yang Berhormat Sibuti, 
selepas itu Yang Berhormat Bakri. Kemudian kita panggil Yang Berhormat Batu Sapi.  
Selepas itu Menteri menjawab.   

 

4.37 ptg. 

Tuan Haji Ahmad Lai Bujang [Sibuti]:  Terima kasih Tuan Pengerusi.  Saya ingin 
terus ke Butiran 02300, 02002, 01702 iaitu Jalan-Jalan Luar Bandar, Bekalan Elektrik Luar 
Bandar dan Bekalan Air Luar Bandar.  Kita berterima kasih kepada kerajaan terutama sekali 
pada kementerian kerana pada 27 hari bulan tadi kita telah merasmikan Bekalan Elektrik 
Luar Bandar dan juga Bekalan Air Luar Bandar di rumah Patrick Libau di Sungai Tangap 
Niah di mana rumah panjang ini adalah yang sentiasa dilawati oleh pelancong-pelancong 
dari luar negara, dari Amerika, England, Jepun dan juga Korea dan lain-lain.  Maka, kita 
hendak bertanya kepada Yang Berhormat Menteri kerana kawasan ini kerap kali pelancong 
datang, adakah perancangan untuk membina jalan raya yang baik ke rumah panjang ini 
daripada jalan besar Miri-Bintulu.   

Kita juga hendak bertanya kepada Yang Berhormat Menteri kerana pernah dalam 
ucapan-ucapan saya dan di janji juga oleh menteri di Rolling Plan Ketiga tetapi kalau boleh 
jalan seperti Jalan Kuala Lajong dan juga Jalan Persisiran Kuala Sibuti hanya tinggal lebih 
kurang satu setengah kilometer lagi untuk disiapkan supaya jalan ini dapat diguna pakai 
pada bulan Disember ini.   

Saya juga ingin menambah lagi bahawa pada 27 hari bulan yang lalu juga kita 
telah melawat Loji Air Suai di Niah. Loji ini boleh menampung lebih kurang 50-100,000 
orang. Kita mengharapkan pihak kementerian akan melihat kawasan-kawasan lain juga 
yang belum mempunyai air bersih yang terawat untuk dibina penyambungan paipnya 
dengan segera.   



Bila kita berjumpa dengan pegawai-pegawai, kebanyakan mereka kawan-kawan yang batch satu universiti dengan saya yang sekarang menjaga KEDA Ini. Isunya adalah isu peruntukan yang tidak membolehkan projek itu lasting. Jadi sayang, ianya bermula dengan perancangan yang cukup baik, dedikasi pegawai yang begitu tinggi. Sekarang kerana hambatan bajet atau biaya itu menyebabkan keadaan yang dibayangkan tadi oleh Yang Berhormat Kuala Kedah. Terima kasih Yang Berhormat Kuala Kedah. Tuan Haji Ahmad Kasim [Kuala Kedah]: Terima kasih Yang Berhormat Machang. Saya mohon supaya ucapan Yang Berhormat Machang itu dimasukkan dalam ucapan saya supaya boleh dijawab oleh Menteri. Akan tetapi Yang Berhormat Timbalan Menteri KEDA ini sudah hilang fokus dalam melaksanakan tanggungjawab. Semua dia hendak buat. Jalan dia hendak buat, rumah dia hendak buat, projek pertanian dia hendak buat, projek usahawan kecil dia hendak buat seolah-olah macam KEDA ini seluruh kementerian berada di bawah KEDA. Semua dia hendak buat sehingga hilang fokus. Kemiskinan dia hendak atasi. Jadi memang tidak cukuplah peruntukan yang terlalu sedikit dan hilang fokus. Jadi kalau boleh Yang Berhormat Menteri supaya pihak kementerian align balik, buat satu anjakan supaya KEDA ini fokus hanya kepada membasmi kemiskinan. Tidak fokus kepada perkara-perkara, projek-projek pembangunan yang besar-besar dan sebagainya. Ini di antara perkara. Saya dapati bahawa hasil daripada selepas daripada 2008 ini, KEDA ini dijadikan sebagai sebuah agensi Kerajaan Persekutuan untuk membantu semua agensi-agensi di bawah Kerajaan Persekutuan sehinggalah elaun JKKKP juga dibayar melalui KEDA. Sekiranya peruntukan itu diambil dari KEDA, maka akan rugilah peruntukan pembangunan untuk sebahagian daripada masyarakat yang terpinggir yang sepatutnya diberi tumpuan oleh KEDA. Oleh sebab itu apa fungsi Jabatan Pembangunan Persekutuan yang diwujudkan? Sepatutnya elaun JKKKP ini disalurkan melalui Jabatan Pembangunan Persekutuan. Jadi Tuan Pengerusi saya rasa isu KEDA ini seharusnya diberi perhatian yang lebih serius berdasarkan kepada pandangan Laporan Audit yang menyatakan bahawa soal tata kelola KEDA yang jauh lemah dan sangat daif supaya dibaiki. Saya harap pihak kementerian memberikan perhatian dan memberikan peruntukan yang sewajarnya kepada KEDA untuk melaksanakan tanggungjawab. Terima kasih Tuan Pengerusi. Tuan Pengerusi [Datuk Ronald Kiandee]: Yang Berhormat, sudah 25 orang berucap. Cukuplah. Selepas ini ada kementerian lain. Saya panggil Yang Berhormat Sibuti, selepas itu Yang Berhormat Bakri. Kemudian kita panggil Yang Berhormat Batu Sapi. Selepas itu Menteri menjawab. 4.37 ptg. Tuan Haji Ahmad Lai Bujang [Sibuti]: Terima kasih Tuan Pengerusi. Saya ingin terus ke Butiran 02300, 02002, 01702 iaitu Jalan-Jalan Luar Bandar, Bekalan Elektrik Luar Bandar dan Bekalan Air Luar Bandar. Kita berterima kasih kepada kerajaan terutama sekali pada kementerian kerana pada 27 hari bulan tadi kita telah merasmikan Bekalan Elektrik Luar Bandar dan juga Bekalan Air Luar Bandar di rumah Patrick Libau di Sungai Tangap Niah di mana rumah panjang ini adalah yang sentiasa dilawati oleh pelancong-pelancong dari luar negara, dari Amerika, England, Jepun dan juga Korea dan lain-lain. Maka, kita hendak bertanya kepada Yang Berhormat Menteri kerana kawasan ini kerap kali pelancong datang, adakah perancangan untuk membina jalan raya yang baik ke rumah panjang ini daripada jalan besar Miri-Bintulu. Kita juga hendak bertanya kepada Yang Berhormat Menteri kerana pernah dalam ucapan-ucapan saya dan di janji juga oleh menteri di Rolling Plan Ketiga tetapi kalau boleh jalan seperti Jalan Kuala Lajong dan juga Jalan Persisiran Kuala Sibuti hanya tinggal lebih kurang satu setengah kilometer lagi untuk disiapkan supaya jalan ini dapat diguna pakai pada bulan Disember ini. Saya juga ingin menambah lagi bahawa pada 27 hari bulan yang lalu juga kita telah melawat Loji Air Suai di Niah. Loji ini boleh menampung lebih kurang 50-100,000 orang. Kita mengharapkan pihak kementerian akan melihat kawasan-kawasan lain juga yang belum mempunyai air bersih yang terawat untuk dibina penyambungan paipnya dengan segera.